**Ben Elton** (født 3. mai 1959 i London) er en britisk komiker og forfatter. Han ble født inn i en immigrantfamilie bestående av akademikere (Ben er nevøen til historikeren Geoffrey Elton), og han studerte ved Godalming Grammar School og universitetet i Manchester. Han debuterte som stand-upkomiker og komedieforfatter kort tid etter at han sluttet ved universitetet i 1980. Han har også hatt suksess med musikaler han har skrevet.

TV
--

I 1980 skrev og opptrådte han i Granada Televisions sketsjshow *Alfresco*, som også er bemerkelsesverdig for at Stephen Fry, Hugh Laurie, Emma Thompson og Robbie Coltrane var med i det tidlig i karrieren sin, men mottok dårlige kritikker. I tillegg opptrådte Elton i BBCs komedieprogram *The Oxford Roadshow*, som han også var vert for, men også dette programmet fikk dårlige kritikker. Etter hvert fikk Elton suksess med liveshowet sitt, og han ble leid inn av *The Comedy Store* i London som konferansiér, og fikk også en del TV-opptredener som et resultat av dette.

Eltons første store TV-suksess var som medforfatter av situasjonskomedien *The Young Ones*. I 1985 ble han den yngste manusforfatteren for BBC da hans idylliske komedie-drama *Happy Families*, som hadde Jennifer Saunders og Adrian Edmondson i hovedrollene, ble sendt på TV. Elton opptrådte i den femte episoden som en liberal fengselsdirektør. Kort tid senere greide han å samle noen av de han hadde arbeidet sammen med i serien *The Young Ones*, og de skrev sammen *Filthy, Rich and Catflap*, som ble godt mottatt da det gikk på TV.

Eltons rykte som en favoritt blant de nye komedieforfatterne førte til at han ble oppringt av Richard Curtis, som var på utkikk etter en annens mening før han skulle skrive den andre sesongen av *Sorte orm*, siden den første sesongen hadde blitt mislikt av sjefene for BBC. Elton svarte på bønnene om hjelp, og tilførte hovedpersonen, spilt av Rowan Atkinson, en passende mengde kynisme. De tre episodene Elton var med og forfattet var en stor suksess, og de forblir muligens hans mest anerkjente arbeid innen TV-produksjon.

I 1998 fikk Elton sitt eget TV-program, *The Ben Elton Show*. Hans siste sitcom for TV var *The Thin Blue Line*, som hadde handling fra en politistasjon, og som også hadde Atkinson i hovedrollen. Serien gikk i to sesonger (1995 og 1996).

Bibliografi
-----------

Elton har skrevet en del romaner og skuespill, blant annet:

* 1989 – *Stark*
* 1991 – *Gridlock*
* 1993 – *This Other Eden*
* 1996 – *Popcorn*
* 1998 – *Blast From the Past*
* 1999 – *Inconceivable*
* 2001 – *Dead Famous*; utgitt på norsk som *Dødsberømt* (2002)
* 2002 – *High Society*
* 2004 – *Past Mortem*
* 2005 – *The First Casualty*
* 2006 – *Chart Throb*
* 2007 – *Blind Faith*

Filmer
------

Ben Elton gjorde en kort opptreden sammen med Michael Keaton i Kenneth Branaghs filmversjon av *Much Ado About Nothing*

Bak kamera skrev og regisserte Elton filmversjonen av sin roman *Inconceivable*, som han kalte *Maybe Baby* (2000).

Musikaler
---------

I den siste tiden har Elton gått over til en karriere inne musikalsk teater, der han har vært medforfatter til *The Beautiful Game* sammen med Andrew Lloyd Webber, og senere i rockemusikalene *We Will Rock You*, som inneholder musikk av Queen, og *Tonight's The Night*, som inneholder musikk av Rod Stewart.

Referanser
----------

1. ↑   Gemeinsame Normdatei, besøkt 28. april 2014[Hentet fra Wikidata]
2. ↑   GeneaStar, GeneaStar person-ID benjamincharleseltob[Hentet fra Wikidata]
3. ↑   Internet Speculative Fiction Database, ISFDB forfatter-ID 6006, besøkt 9. oktober 2017[Hentet fra Wikidata]
4. ↑   Internet Broadway Database, Internet Broadway Database person-id 4462, besøkt 9. oktober 2017[Hentet fra Wikidata]
5. ↑   Tsjekkias nasjonale autoritetsdatabase, NKC-identifikator xx0000390, besøkt 29. januar 2023[Hentet fra Wikidata]
6. ↑  «What is Saturday Night Live and why's it not a hit here?». Newsbeat. 16. februar 2015.
7. 1 2   *Tsjekkias nasjonale autoritetsdatabase*, NKC-identifikator xx0000390, Wikidata Q13550863,
8. ↑   Australian Honours Search Facility, honours.pmc.gov.au, Australian Honours-ID 2013445[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Ben Elton – kategori av bilder, video eller lyd på Commons Rediger på Wikidata
* (en) Ben Elton på Internet Movie Database Rediger på Wikidata

* (sv) Ben Elton i Svensk Filmdatabas Rediger på Wikidata

* (da) Ben Elton på Filmdatabasen Rediger på Wikidata

* (da) Ben Elton på Scope Rediger på Wikidata

* (fr) Ben Elton på Allociné Rediger på Wikidata

* (en) Ben Elton på AllMovie Rediger på Wikidata

* (en) Ben Elton hos The Movie Database Rediger på Wikidata

* (en) Ben Elton hos Internet Broadway Database Rediger på Wikidata
* (en) Ben Elton på Discogs Rediger på Wikidata

* (en) Ben Elton på MusicBrainz Rediger på Wikidata

* (en) Ben Elton på Songkick Rediger på Wikidata
* (en) Interview with Andrew Denton on ABC TV Australia
* (en) BBC Comedy Guide – Ben Elton

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** BNE **·** CiNii **·** BBC Things **·** MusicBrainz **·** Discogs
 |